**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**………….................. 2022 թվականի N …….. – Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2010 ԹՎԱԿԱՆԻ ՄԱՅԻՍԻ 27-Ի N 641-Ն ՈՐՈՇՄԱՆ ՄԵՋ**

**ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերը՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2010 թվականի մայիսի 27-ի «Մեկ մաքսային մարմնից մյուսը կամ մաքսային մարմնի մի ստորաբաժանումից մեկ այլ ստորաբաժանում մաքսային ծառայողների տեղափոխման կարգը սահմանելու մասին» N 641-Ն որոշման հավելվածում կատարել հետևյալ փոփոխությունները՝
2. 3-րդ կետը շարադրել հետևյալ խմբագրությամբ՝

«3. Ռոտացիան իրականացվում է մինչև մեկ տարի ժամկետով։»․

2) 4-րդ կետից հանել «վերադաս» բառը.

3) 6-րդ կետը շարադրել հետևյալ խմբագրությամբ`

«6. Մաքսային մարմնի կառուցվածքային ստորաբաժանման ղեկավարի կամ մաքսային կետ-բաժնի պետի պատճառաբանված հիմնավորմամբ մաքսային մարմնի ղեկավարը կարող է հետաձգել ռոտացիայի իրականացումը` մինչև երկու տարի ժամկետով:».

4) 7-րդ կետում «Վերադաս մաքսային» բառերը փոխարինել «Մաքսային» բառով, իսկ «մեկ ամիս» բառերը` «հինգ աշխատանքային օր» բառերով․

 5) 8-րդ կետի՝

ա․ 1-ին ենթակետը շարադրել հետևյալ խմբագրությամբ․

«1) Մաքսային մարմնի մաքսային հսկողության, հետբացթողումային հսկողության, ներքին անվտանգության, մաքսանենգության դեմ պայքարի վարչություններում`»․

բ. 1-ին ենթակետի «ե» և «զ» պարբերություններն ուժը կորցրած ճանաչել.

գ․ 2-րդ ենթակետը շարադրել հետևյալ խմբագրությամբ`

«2) Մաքսային մարմնի մաքսատուն-վարչություններում, Երևանի մաքսային սպասարկման կենտրոն-մաքսատուն, վարչությունում`».

դ. 2-րդ ենթակետի «է» և «ը» պարբերություններն ուժը կորցրած ճանաչել.

ե․ 3-րդ ենթակետը շարադրել հետևյալ խմբագրությամբ`

«3) մաքսային կետ-բաժիններում`».

զ. 3-րդ ենթակետի «ե» և «զ» պարբերություններն ուժը կորցրած ճանաչել:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։